KUNINGAS SAAPUU
Katsojakysymys taivaasta ja pääseminen pahasta
Hei! Tervetuloa sarjaan Kuningas saapuu!
Otamme tänään pari Raamatunpaikkaa, -
joihin usein viitataan, kun puhutaan tempaamisesta ennen vaivanaikaa.
Yksi on Jesajasta ja toinen Ilm. kirjasta.
Jesajan jakeen jälkeen menemme VT:n profeettoihin -
nähdäksemme mitä he sanovat Messiaan tulemisesta.
Kanssani studiossa ovat Robert Adams ja Kenneth Witick.
Minun nimeni on Daniela Persin.
Ennen päivän jakeita otamme katsojakysymyksen.
Kiitos kaikista kysymyksistä ja kommenteista, joita olemme saaneet.
Niitä on tullut enemmän kuin mihinkään muuhun ohjelmaan.
Iloitsemme suuresta mielenkiinnosta ja että sarja on -
herättänyt ajatuksia ja mietteitä Kuninkaan saapumisen ympäriltä.
Katsojakysymys koskee jaksoa 28, jossa puhuimme -
Jeesuksen sanoista Joh 14:2-3:ssa, -
että Hän valmistaa meille sijaa Isän kodissa.
Kysymys kuuluu: Uskommeko, ettemme tulekaan olemaan taivaassa,
vaan että Jeesus viittasi hengelliseen ulottuvuuteen -
ja todellisuuteen tässä ja nyt? Hyvä, että kysymys tuli esiin.
Jaksossa selitys oli hieman yksipuolinen, sillä ymmärrämme, -
ettei tuo kohta viittaa vain meille valmistettuun taloon taivaassa, -
kuten usein kuulee.
Kristuksessa kuolleitten henki ja sielu tulevat olemaan taivaassa -
tempaamiseen ja ruumiimme muuttumiseen asti.
Olemme maininneet asiasta lyhyesti.
Raamatussa ei ole siitä niin paljon.
Mutta muutamat paikat antavat meille siitä kuvan.
Esim. 2. Kor. 5:8, jossa lukee seuraavasti: -
"Mutta me olemme turvallisella mielellä ja haluaisimme mieluummin -
muuttaa pois ruumiista ja päästä kotiin Herran tykö."
Fil 1:21-23 " Sillä elämä on minulle Kristus, ja kuolema on voitto.
Mutta jos minun on eläminen täällä lihassa, -
niin siitä koituu hedelmää työlleni, ja silloin en tiedä, minkä valitsisin.
Ahtaalla minä olen näiden kahden välissä: halu minulla on täältä eritä -
ja olla Kristuksen kanssa, sillä se olisi monin verroin parempi;"
Poisnukkuneiden uskovien sielut ovat Herran luona.
Tuhatvuotisessa valtakunnassa eläm- me hengellisessä todellisuudessa.
Silloin voimme liikkua fyysisen ja hengellisen välillä,-
kuten olemme puhuneet sarjan osassa 9.
Keskeisenä on Jumalan valtakunnan kirkkaus maan päällä.
Jeesus on täällä ja me olemme Hänen kanssansa.
Toivottavasti tämä selvittää näkökantaamme. Vai mitä?
Kun kuolemme, emme nuku jossakin vaikka, luemme, että nukumme.
Mutta on paratiisi, joka odottaa niitä, jotka ovat poisnukkuneet -
odottaen ylösnousemuksen päivää.
Raamatussa on melko vähän siitä tilasta.
Se on todellakin jotain, mistä voimme sanoa, että se on taivaassa.
Mikä fantastinen toivo, että kuollessani pääsen -
kaikesta kärsimyksestä rauhan ja levon tilaan.
Ymmärrän asian näin.
Robert.
Tiedämme, että taivas on todellisuutta ja kun kuolemme, -
kuten Paavali sanoi teksteissä, joihin viittasit -
jätämme ruumiin ja maan, ja menemme taivaaseen.
Huomaa, että Paavali sanoo, että hän kaipaa olla "Kristuksen kanssa",
"Herran kanssa". Hän sanoo näin kummassakin kohdassa.
Paavalin sydän kaipasi olla Kristuksen kanssa.
Hän ei kaipaa päästä taivaaseen, -
vaan saada olla Kristuksen kanssa, joka on taivaassa.
Hän sanoi, että se olisi paljon parempi.
Tiedämme Paavalin kirjeistä, että hänet temmattiin -
kolmanteen taivaaseen, paratiisiin.
Hän ei tiennyt oliko hän ruumissaan vai ei.
Hän kuuli sanoja, joita ihminen ei ole lupa puhua.
Mutta vaikka hän koki tällaista ja sai kokea taivaan kirkkautta, -
hän ei sano: "Tahdon mennä taivaaseen," -
vaan: "Tahdon olla Jeesuksen kanssa, Herran kanssa".
Sillä taivas ilman Jeesusta ei ole Paavalille taivas.
Pietari kirjoittaa: "Odotamme uusia taivaita ja uutta maata."
Pietari odottaa sitä uutta maata, joka on luvattu Jes 65 - 66.
Hän tähtää siihen.
Tiedämme Ilmestyskirjasta, että taivas on tuleva maan päälle.
Uusi Jerusalem, taivaallinen kaupunki laskeutuu uuteen maailmaan.
Ja Jumala on asuva kansansa kanssa. (Ilm 21:1-3)
Taivas tulee uuden, uudistuneen maan päälle.
Jos keskitymme tähän ja siihen, että olemme Jeesuksen kanssa, -
suunamme on oikea, sillä taivaasta on puhuttu erittäin vähän.
Tiedämme, että se on ihana paikka ja että Jeesuksessa kuolleet -
ovat siellä Hänen kanssaan ja se on ihanaa, -
mutta ikuisuus uudessa maassa,- taivaallisessa Jerusalemissa, -
on vieläkin ihanampaa.
Hebr. 12:22,23 mukaan viettäessämme jumalanpalvelusta -
olemme yhdessä taivaallisen joukon kanssa.
Se on mielenkiintoinen teksti, joka ei ehkä avaa täysin silmiämme, -
mutta olemme jotenkin yhdistyneet taivaalliseen maailmaan jo nyt.
Paavali sanoo, Ef. 2:6, että olemme jo nyt asetetut taivaallisiin -
Kristuksessa. Jo nyt olemme siellä.
Tässä on tilaa yrittää ymmärtää, mitä Raamattu sanoo.
Yhdessä jaksossa puhuimme, -
että on kyse muustakin kuin taivaaseen menemisestä, -
siis fyysisestä paikasta toisella planeetalla.
Se on nousemista toiseen ulottuvuuteen.
Silmämme avautuvat toiseen ulottuvuuteen, missä liikumme.
Tuhatvuotisessa valtakunnassa maallisessa ruumiissa elävät -
elävät mutta eivät ole osa morsianta -
ja ovat ilman ylösnousemuskokemusta.
He näkevät meidät vain tavallisina ihmisinä, -
kuten Jeesus nähtiin ylösnousemuk- sensa jälkeen tavallisena ihmisenä -
tai enkelinä. Mutta me näemme tämän toisen ulottuvuuden.
Näemme kaikki enkelit ja hengellisen ulottuvuuden toisella tavalla.
Jotkut saavat nähdä sen ulottuvuuden jo tänään tässä ja nyt.
Se ulottuvuus on olemassa, mutta emme kestäisi nähdä kaikkea, -
mitä on pahassa ulottuvuudessa. Uskon, että meitä varjellaan.
Paavali sanoo, 1. Kor. 13, että näemme nyt hämärästi, -
mutta kerran näemme selvästi ja täydellisesti.
5. Moos. 29:29 mukaan meille ilmoitettu kuuluu meille,-
mutta se mikä on salassa, se kuuluu Jumalallemme.
On ikuisuuteen liittyviä asioita, joita emme voi nähdä tässä kehossa.
Emmekä saa olla väärällä tavalla kiinnostuneita. Siitä tulee magiaa.
On tärkeää pysyä siinä, mitä Raamatun sanoo. - Se riittää.
On tärkeää erottaa, mitä Jumala on valmistunut Kristuksessa kuolleille -
ja mitä Hän on valmistanut tulevaisuutta varten, ikuisuuteen.
Siinä on ero.
Jumala on valmistanut ihanan tulevaisuuden Häneen uskoville.
Mutta taivas ei ole päämäärämme, vaan se, että olemme -
Jeesuksen ja hänen Isänsä kanssa uuden Jerusalemin kirkkaudessa.
Kaikki päättyy siihen.
Isä itse tulee olemaan kanssamme.
Mennään päivän Raamatun jakeeseen.
Katsomme muutamia jakeita Jesajasta.
Puhumme tällä kertaa Jeesuksen tulemisesta -
ja kuinka se liittyy näihin Raamatun paikkoihin.
Otamme esiin paikkoja, joihin ne ihmiset viittaavat, jotka sanovat, -
että tempaus tapahtua milloin vain ja ennen vaivanaikaa.
Jes. 57:1-2. Kenneth, tahtoisitko lukea tämän?
"Vanhurskas hukkuu, eikä kukaan pane sitä sydämelleen, -
hurskaat miehet otetaan pois kenenkään siitä välittämättä, -
sillä vanhurskas otetaan pois pahuutta näkemästä. Hän menee rauhaan: -
jotka vakaasti vaeltavat, he saavat levätä kammioissansa."
Kiitos. Robert, onko sinulla ajatuksia tästä?
Kyllä, olen tarkastellut tätä kohtaa.
On tärkeää ymmärtää tällaiset Raamatun kohdat oikein.
Jos käsitämme ne väärin, -
niin ajatuksemme Herran tulosta ja lopunajasta -
vääristyy, hämärtyy ja sekoittuu.
Siis sanon vain, mitä ajattelen tästä tekstistä.
Luemme, että vanhurskas hukkuu.
Sanaa "hukkua", (engl. menehtyä) käytetään Raamatussa usein.
Se tarkoittaa "kuolla".
Esim. 4. Moos.17:12 :ssa Israelin lapset sanovat Moosekselle: -
"Katso, me menehdymme, (engl, kuolemme), me hukumme."
Sitten sanotaan "eikä kukaan ota sitä sydämelleen." -
ja "Hurskaat miehet otetaan pois."
Lause "otetaan pois" esiintyy usein ja se viittaa myöskin kuolemiseen.
Esimerkiksi Job 34:20: -
"Tuossa tuokiossa he kuolevat".
Ja myöhemmin, että "voimalliset otetaan pois" (engl).
Siinä puhutaan kuolemisesta.
Siis meillä on lause "Vanhurskas hukkuu" tai kuolee ja -
"vanhurskaus otetaan pois" tai kuolee.
Siis hurskaat ihmiset tarkoittaa samaa kuin vanhurskaat.
Siis lause toistetaan.
Jakeen toinen osa kuuluu "eikä kukaan pane sitä sydämelleen."
"Kenenkään siitä välittämättä". Siis sama ajatus toistuu taas.
Tämä on heprealaista runoutta.
Raamatussa on sadoittain esimerkkejä -
joissa sama ajatus toistetaan eri sanoilla.
Heprealainen runous on tällaista. Siitä on monia esimerkkejä Jesajassa.
Esim. Jes 55:6, missä lukee:
"Etsikää Herraa silloin, kun hänet löytää voidaan; -
huutakaa häntä avuksi, kun hän läsnä on."
Sama ajatus toistetaan eri sanoin.
Myös Jes. 62:1:ssä sanotaan:
"Siionin tähden minä en voi vaieta, ja Jerusalemin tähden en lepoa saa"
Tässäkin sama ajatus toistetaan kahdesti.
Sama Jesaja 57:ssä, missä sama ajatus toistetaan.
Tässä sanotaan "vanhurskas otetaan pois pahuutta näkemästä."
Jos "otetaan pois" tarkoittaa kuolemista, niin vanhurskaat kuolevat,
jotta heidän ei tarvitsisi kokea tulevaa pahuutta.
Teksti jatkuu "Hän menee rauhaan, he saavat levätä kammioissansa."
Useissa englanninkielisissä käännöksissä -
he lepäävät vuoteissaan kuolemassa.
Tässä selitys, mitä tämä jae tahtoo sanoa.
Minusta tämä jae kertoo totuudesta, jota voidaan sovelluttaa milloin vain.
Se ei koske vain lopun aikaa.
Jae kertoo, kuinka henki menee kuoltuamme taivaaseen.
Kyse ei ole ruumiin tempaamisesta taivaaseen.
Raamattu puhuu selvästi myös marttyyreista, -
jotka otetaan pois pahasta.
Ilm. 6:11 sanoo, että marttyyrien luku ei ollut täyttynyt.
On siis jotain, mikä on meiltä salattua sen suhteen, -
että vanhurskas otetaan pois.
Aina se ei ole vain kielteinen asia, vaan "voi päästä pois pahasta."
Myös pahan käden kautta, mutta kuitenkin pääsee Jumalan rauhaan.
Meitäkin lohduttaa se, ettei meitä ole jätetty sattuman varaan ja -
pimeyteen jne, vaan että Jumalan käsi on sielläkin.
Danielin kirjasta luemme, -
että joka on määrätty kuolemaan miekan kautta, tekee sen.
Se että elää vanhaksi, ei ole meidän valintamme.
Se on meiltä salattu, mutta Jumalalla on jo suunnitelma.
Jos pääsee pois vanhurskaana ennen aikaansa, niin se ei ole huono asia?
Muistan kerran lukeneeni kirjan, jossa puhuttiin kuinka Raamatussa -
vanhurskaat usein kuolevat aikaisin. On myös esimerkkejä, -
kuinka jotkut ovat rukoilleet lisävuosia -
ja sitten kääntyneet pahaan luopuen Herrasta.
Jos he olisivat päässet pois ollessaan Herran kanssa, -
niin he olisivat päässeet kirkkauteen. Mutta nyt he eivät.
Joskus se on armoa, että Jumala ottaa meidät pois -
ennen kun käännymme ja paadumme ym.
Hän tietää millaiseksi elämämme olisi kääntynyt.
Ja sitten monet pahat kääntyvät loppua kohden ja -
Jumala armahtaa heitä antamalla armonaikaa.
Monesti voi olla sellainenkin syy -
tai jos he saisivat elää, niin jotain kauheaa tapahtuisi.
Joten monesti se voi olla Jumalan armoa.
Hiskia on selvä esimerkki. Hän sai 10-15 vuotta lisäaikaa ja silloin -
hän kääntyi pois Jumalasta.
Onko teillä tästä vielä jotain vai mennäänkö seuraavaan?
Mennään seuraavaan. - Minulla on Ilmestyskirja 3:10.
Se on vastaavanlainen paikka, josta usein sanotaan, että -
"tässä näkyy tempaus selvästi". Mutta onko asia niin?
Lukisitko Kenneth.
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen hetkestä, -
joka on tuleva yli koko maanpiirin koettelemaan niitä, -
jotka maan päällä asuvat."
On tiedettävä, että tämä jae on osa -
eräälle Ilmestyskirjan seurakunnalle annettua sanomaa.
Tiedämme, että Jeesus antoi seitsemän sanomaa.
Tämä on sanoma Aasiassa, länsi Turkissa olevalle seurakunnalle -
Johanneksen aikana noin vuonna 95 j.Kr.
Meidän täytyy ymmärtää, mitä se merkitsi heille -
voidaksemme ymmärtää sen tänään.
Jeesus sanoo, että Hän pelastaa heidät koetuksen hetkestä.
Lause "pelastaa teidät" on myös Joh 17:15:ssa, -
missä Jeesus rukoilee Isää:
"En minä rukoile, että ottaisit heidät pois maailmasta, -
vaan että sinä varjelisit (engl. sama sana) heidät pahasta."
Jeesus rukoilee, ettei heitä pitäisi ottaa maailmasta pois, -
vaan että heidät varjeltaisiin pahasta.
Luemme, että "koetuksen hetki on tuleva yli koko maanpiirin".
Johanneksen aikana "maailma" oli Rooman imperiumia.
Se näkyy Luukas 2:sta missä lukee: "Keisari Augustukselta kävi käsky,
että koko maailma oli verolle pantava". Siis Rooman imperiumi.
Tämä on profeetallinen sana tulevasta koetuksesta, -
joka koski koko maailmaa.
Luemme, että "se tulee koettelemaan".
Sana "koetella" tarkoittaa laadun testaamista, -
jotta nähdään mistä se on tehty. Siis kaikki koetellaan -
ja uskon, että kaikkien hengellinen uskollisuus koetellaan -
ovatko he Jumalan puolella tai vastaan.
Tässä puhutaan varjeltumisesta, ei siitä että pääsee maailmasta pois, -
vaan pelastumisesta koetuksen hetkellä.
Ajattelen erästä paikkaa, 1 Kor 10:13, -
joka viittaa siihen mitä mainitsit.
"Teitä ei ole kohdannut muu kuin inhimillinen kiusaus; -
ja Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä,-
niin että voitte sen kestää."
Jumala tietää mitä kestän, eikä Hän salli kiusauksen mennä kestokyvyn yli.
Hän ottaa meidät ulos siitä niin ettemme murru sen alle.
Mielestäni tämä sopii tähän yhteyteen.
Koetushan tuo myöskin mukanaan sen, -
että sen kestettyäni luonteeni vahvistuu.
Joskus on koetusta, jotta kasvaisin, juurtuisin ja että uskoni vahvistuisi.
Tämä lupaus pelastumisesta riippuu myös siitä, kuten Jeesus sanoo: -
"Koska olet ottanut minun kärsivällisyyteni sanasta vaarin".
Siinä syy. Kärsivälliset kestävät ja siksi Jeesus pelastaa heidät.
Sana "kestäväisyys" tai "kärsivällisyys" viittaa Ilm.14:12, jossa -
puhutaan pyhien kärsivällisyydestä Anti-kristuksen vainon aikana.
Näemme linkin Ilm. kirjan loppuun, jossa on kyse pelastumisesta, -
että pitää kiinni Herrasta ja Hänen sanastaan vainon aikana.
Tämä voidaan myös kääntää, että Hän varjelee sinua, -
niin ettet joudu koetukseen tai pelastaa sinut sen läpi.
Toinen käännös on: ei "pois" vaan "läpi". Suojelee sinua sen läpi.
Ilm 3:11:ssa Jeesus sanoo "Pidä, mitä sinulla on, -
ettei kukaan ottaisi sinun kruunuasi." Hän tietää mitä kestämme.
Juuri siitä mitä puhuimme aikaisemmin, -
etteivät vanhurskaat luovu tai mene lihan tietä -
tai anna periksi kiusauksessa ja koetuksessa ja luovu.
Ei! Pidä kiinni, ole kestävä. Pidän sinusta kiinni.
Ole kestävä loppuun asti. Silloin saat kruunusi.
Lupaukset kuuluvat sinulle, jos pidät kiinni loppuun asti.
Luksitko nuo lupaukset niille, jotka ovat kestäviä. - Mikä jae?
Lupaukset, jotka annettiin seurakunnalle.
Ilm. 3:12 "Joka voittaa, sen minä teen pylvääksi Jumalani temppeliin, -
eikä hän koskaan enää lähde sieltä ulos, -
ja minä kirjoitan häneen Jumalani nimen ja Jumalani kaupungin nimen,
sen uuden Jerusalemin, joka laskeutuu alas taivaasta -
minun Jumalani tyköä, ja oman uuden nimeni."
Se, joka voittaa! On jotain, mistä on saatava voitto.
Juuri tämä koetus, että olet siinä kestävä ja silloin sinusta tulee -
tukeva pylväs, kun kestät Herran kanssa koetuksen läpi.
Pylväs on se, joka kantaa jotain.
Sen, joka kantaa täytyy selviytyä paineesta ja se on sitä, jota -
joskus kokee henkilökohtaisesti joutuessaan hankaliin tilanteisiin.
Kun vain keskittyy Herraan, niin pääsee läpi ja se antaa voimaa.
Kuten luemme, että uskomme on se, joka voittaa maailman. (1 Joh 5:4)
Sama painon nostossa. Alussa ei jaksa paljon mitään, -
mutta vähitellen jaksaa painavampia.
Lihaksemme kasvavat käydessämme läpi koetuksia.
Kenneth, rukoilisitko lopuksi?
Taivaallinen Isä, kiitämme Sinua Jeesuksesta Kristuksesta, -
joka on valmistanut meille tien, jota voimme kulkea Hänen jäljissään, -
kuten olet kirjoittanut Sanassasi.
Kiitos, että voimme tulla aina uudelleen kaikkein pyhimpään -
saaden taivaan mannaa.
Henkemme, sielumme ja ruumiimme saa vahvistua, -
niin että voimme vaeltaa tätä tietä varmin askelin.
Rukoilemme kaikkien kuuntelijoiden ja katselijoiden puolesta.
Anna heille uutta rohkeutta, että he näkisivät sen kirkkauden ja toivon, -
jonka sinä, Isä olet valmistanut jokaiselle, joka kestää loppuun asti.
Pyydämme siunaustasi ja voimaasi Kristuksen ruumiille Skandinaviassa.
Aamen.
Herra kiitämme Sanastasi ja lupauksistasi.
Kiitämme, että avaat meille Sanasi ja autat meitä ymmärtämään lisää.
Kiitos, että annat meille voiman käydä jokaisen koetuksen, ongelman -
ja tiellemme tulevien asioiden läpi.
Tiedämme, että olet kanssamme loppuun asti.
Isä, rukoilemme armoasi saada olla kestäviä loppuun asti, -
kunnes päivämme ovat päättyneet joko kuoleman kautta tai -
että otat meidät täältä ja muutat meidät.
Isä, rukoilemme, että jos näet, että tiemme johtaisi tuhoon, -
niin ota meidät pois ennen aikaamme, niin että saamme olla -
vanhurskasten kanssa kotona luonasi ikuisesti.
Isä, tiedät mikä on meille parasta.
Sinä annat meille kestävyyttä ja voimaa, kun käännymme puoleesi -
ja olemme lähellä Sinua. Pidä meitä lähelläsi. Jeesuksen nimessä.
Kiitos, että teet sen kun rukoilemme ja pysymme lähellä Sinua.
Kiitos teille molemmille.
Toivon, että tämä selvitti vähän, missä seisomme.
Samoin nämä Raamatunpaikat ja niiden sanoman ydin.
Tervetuloa taas seuraavan kerran jaksoon. Hei!
Taivas TV7 on kanava, joka informoi ja rakentaa uskovia.
Se paljastaa myös Jumalan profeetallisen sanan arvon.
Raamattu kehottaa antamaan hyvää niille, -
jotka jakavat hengellistä opetusta.
Siksi kehotan sinua lahjoittamaan Taivas TV7:lle ja rukoilemaan -
ohjelmien puolesta. Täten kanavan hyvä työ voi jatkua -
ja Jumalan profeetallinen sana voi saavuttaa yhä useampia ihmisiä.
Suomennos: Kirsti Eastwood